text: Kontor løftet på plads
  16 oktober 2011 kl. 17.15
  En penthouse-etage fandt sin plads i dag. Og det foregik på en højst usædvanlig måde.
  En stor kran løftede her til formiddag den fjerde etage på plads på en bygning på Rådhustorvet. 
  Her i penthouse-lejligheden skal en erhvervsmægler have til huse. 
  Men da det var alt for besværligt at bygge etagen på stedet i cirka 30 meters højde , fordi det krævede adskillige stilladser - ja, så blev løsningen i stedet, at huset blev leveret som et cirka 8 tons tungt samlesæt.
  